Materská  škola Veľký Šariš , A. Sládkoviča 10, Veľký  Šariš 

**S P R Á V A O VÝCHOVNO - VZDELÁVACEJ ČINNOSTI**

**MATERSKEJ ŠKOLY**

**ZA ŠKOLSKÝ ROK 2019/2020**

Veľký Šariš

2020

#### S p r á v a

#### o výsledkoch a podmienkach výchovno-vzdelávacej činnosti

#### Materskej školy Veľký Šariš, A. Sládkoviča 10 , 080 01 Veľký Šariš za školský rok 2019/2020.

#### Predkladá:

#### PaedDr. Janka Ščerbáková

#### Riaditeľka MŠ

Prerokované v pedagogickej rade školy

dňa 06.10.2020

#### Vyjadrenie Rady školy:

#### Rada školy odporúča zriaďovateľovi

#### MsZ , Mesto Veľký Šariš

#### s c h v á l i ť

#### Správu o výsledkoch a podmienkach

#### výchovno-vzdelávacej činnosti

#### MŠ, A.Sládkoviča 10, Veľký Šariš

#### za školský rok 2019/2020

#### Dňa: 23.10.2020

#### ..............................................................

#### predseda Rady školy pri MŠ Veľký Šariš

#### Stanovisko zriaďovateľa:

#### Mesto Veľký Šariš

#### s c h v a ľ u j e

#### Správu o výsledkoch a podmienkach

#### výchovno-vzdelávacej činnosti

#### MŠ, A.Sládkoviča 10, Veľký Šariš

#### za školský rok 2019/2020

#### ................................................................

#### JUDr. Viliam Kall

#### za zriaďovateľa

#### I. Základné  identifikačné údaje o škole

|  |  |
| --- | --- |
| 1. Názov školy | Materská škola Veľký Šariš |
| 2. Adresa školy | A. Sládkoviča 10, 082 21 Veľký Šariš |
| 3. Telefón školy | tel. 0911 215 933 |
| 4. Internetová adresa  Emailová adresa | <https://msvelkysaris.edupage.org>  materskaskola.velkysaris@gmail.com |
| 5. Zriaďovateľ školy | Mesto Veľký Šariš, 082 21 |
| 6. Vyučovací jazyk | slovenský |
| 7. Súčasti školy | Školská jedáleň |

**Údaje o zriaďovateľovi**

|  |  |
| --- | --- |
| Názov | Mesto Veľký Šariš |
| Adresa | Nám. Sv. Jakuba 1, 082 21 Veľký Šariš |
| |  |  | | --- | --- | | Číslo telefónu |  | | 051 3214111 |

**Vedúci zamestnanci školy**

|  |  |
| --- | --- |
| **Meno a priezvisko, titul** | **Funkcie** |
| Janka Ščerbáková, PaedDr. | Riaditeľ školy |
| Drahomíra Kucková, Bc. | Zástupca riaditeľa školy |
| Katarína Szabóová | Vedúca ŠJ |

**Údaje o rade školy**

|  |  |  |
| --- | --- | --- |
| **Termín ustanovenia:** | 10/2016 | |
| **Počet členov** |  |  |
|  | Titul, meno, priezvisko | Delegovaný |
| **Predseda rady školy** | Mgr. Jakub Maškara | Za zriaďovateľa |
| **Členovia** | Mgr. Bibiana Dziaková | za pedagogických zamestnancov |
|  | Ľubica Oravcová |  |
|  | Bogumila Timčak | Za nepedagog. zamestnancov |
|  | PaedDr. Monika Rolíková | Za zriaďovateľa |
|  | Marianna Guregová | Za rodičov |
|  | Martin Mikloš |  |

**Poradné orgány RŠ:**

**Metodické združenie**

|  |  |
| --- | --- |
| **Názov metodického združenia** | **Titul, meno a priezvisko vedúceho** |
| MZ pre predprimárne vzdelávanie | Mgr. Daša Mochňacká |

Počas roka sa uskutočnilo 1 stretnutie MZ

**Pedagogická rada /PR/:** PR má 15 členov / všetci pedagogickí zamestnanci /.

Predsedom PR je RŠ. Počas školského roka boli 3 rokovania PR( zápisnice sú u ZRŠ).

Vedenie školy – má 2 členov, stretnutia 2x za mesiac .

**Rodičovská rada** /**RR/** : RR má 7 členov. Predsedom je Ing. Kamil Čverha, PhD. Počas roka sa uskutočnili 2 zasadnutia RR a 1 plenárna schôdza.

#### Vypracovali: PaedDr. Janka Ščerbáková, riaditeľka MŠ

#### Východiská a podklady pre vypracovanie správy:

1.) Vyhláška Ministerstva školstva SR č. 9/2006 Z. z. o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení

2.) Štátny vzdelávací program ,Školský vzdelávací program

3.) Koncepcia školy

4.) Plán práce školy

5.) Vyhodnotenia plánu metodického združenia

#### II. Údaje o počte detí

|  |  |  |  |
| --- | --- | --- | --- |
| Trieda | Veková skupina | k 15.09.2019 | k 31.8.2020 |
| 1 | 5-6 r | 24 | 23 |
| 2 | 2-6r | 22 | 21 |
| 3 | 2-3 r | 23 | 23 |
| 4 | 4-5r | 23 | 23 |
| 5 | 2-6 r | 21 | 23 |
| 6 | 3-6 | 23 | 23 |
| 7 | 4-5 | 22 | 22 |
| spolu |  | **158** | 158 |

**III. Údaje o počte zapísaných detí do predškolského zariadenia pre šk. rok 2019/2020**

|  |  |  |
| --- | --- | --- |
| **Počet zapísaných detí** | **Z celkového počtu zapísaných detí** | |
|  | **prijatí** | **neprijatí** |
| **58** | **57** | **1** |

**Údaje o počte detí odchádzajúcich na primárne vzdelávanie do ZŠ**

|  |  |  |
| --- | --- | --- |
| **Počet predškolákov** | **Počet detí predčasne zaškolených detí** | **Počet detí s odkladom povinnej školskej dochádzky** |
| 38 | 1 | 6 |
| **Spolu odišlo:** | **33** | |

**IV. Zoznam uplatňovaných učebných plánov**

 a)      Štátny vzdelávací program pre predprimárne vzdelávanie v materských školách – záväzný pedagogický dokument pod číslom 2016-17780/27322:1-10AO

b)      Školský vzdelávací program ŠTVORLÍSTOK – základný dokument školy

c)      Rozvíjajúci program výchovy a vzdelávania detí s odloženou povinnou školskou dochádzkou v MŠ schválený MŠ SR 23.3.2005 pod číslom CD- 2005 – 5750/9051 – 1:091

**V. Vyhodnotenie vých. – vzdelávacích výsledkov za školský rok 2019/2020**

Výchovno-vzdelávací proces bol realizovaný podľa učebných osnov vyplývajúcich zo Školského vzdelávacieho programu „ŠTVORLÍSTOK“, ktorý bol spracovaný podľa Štátneho vzdelávacieho programu pre predprimárne vzdelávanie v materských školách a obohatený o špecifiká našej školy. Učebné osnovy boli plnené prostredníctvom 10 obsahových celkov a týždenných tém. Tematické okruhy sa navzájom prelínali, pričom rozvíjali všetky vzdelávacie oblasti. Školský vzdelávací program schválený v 8/ 2016 bol revidovaný v 8/2019 a schválený pedagogickou radou.

*Vzdelávacia oblasť* **JAZYK A KOMUNIKÁCIA** a jej podoblasti ( hovorená reč, písaná reč). V podoblasti hovorená reč sme sa zamerali na rozvoj komunikačných konvencií, na správnu artikuláciu a výslovnosť, i gramatickú správnosť a spisovnosť. Vplývali sme na správnu výslovnosť všetkých hlások. Na podporu správnej výslovnosti sme spolupracovali s logopedičkou, ktorú deti s rodičmi pravidelne navštevovali a pracovala prevažne s 5 – 6 ročnými deťmi. To viedlo k zlepšeniu výslovnosti. Podoblasť písaná reč v sebe zahŕňala chápanie jej obsahu, významu a funkcií, ako i chápanie jej formálnych charakteristík. Deti pracovali s knihami, poznávali ich autorov a ilustrátorov, viedli sme ich k chápaniu čítaných textov, deti spoznávali rôznorodé žánre. S najstaršími deťmi sme pravidelne navštevovali knižnicu, tieto návštevy napomohli obohateniu poznania detí o knihách. K obohacovaniu aktívnej slovnej zásoby sme využívali slovné hry na tvorbu homoným, synoným. Výkonové štandardy v danej podoblasti sme podporovali využitím IKT a dostupných UP. Každodenne sme dbali na správnu komunikáciu u detí. Deti získané skúsenosti v recitácii básní, speve piesní a rytmickom sprievode prezentovali na vystúpeniach pre rodičov. Na rozvoj grafomotorických predpokladov písania sme využívali kresliaci materiál a pracovné zošity, kde sme viedli deti k správnemu spôsobu písania.

***Klady:*** K zlepšeniu nesprávnej výslovnosti u jednotlivcov došlo vplyvom aktívnej spolupráce s logopedičkou.

***Východisko:*** Naďalej spolupracovať s logopedičkou za účelom odstránenia nesprávnej výslovnosti detí. Spolupracovať so školským špeciálnym pedagógom

*Vzdelávacia oblasť* **MATEMATIKA A PRÁCA S INFORMÁCIAMI** a jej podoblasti (čísla a vzťahy, geometria a meranie, logika, práca s informáciami) V podoblasti čísla a vzťahy sme predovšetkým zisťovali počet predmetov v skupine a riešili rôzne úlohy súvisiace s počtom do desať. Umožnili sme deťom zisťovať počet pomocou hmatu, sluchu. Mali možnosť manipulovať s predmetmi, pridávať, odoberať, dávať spolu a rozdeľovať. Deti pracovali aj so skupinami predmetov, v ktorých určovali viac, menej, rovnako. Podoblasť geometria a meranie podporovala orientáciu detí v priestore a rovine, určovali polohu objektov pomocou slov a slovných spojení napr. vpredu, vzadu, vpravo, vľavo.... Deti sa oboznamovali s plošnými a priestorovými geometrickými útvarmi, porovnávali ich a merali napr. určovali ich dĺžku, šírku, výšku aj pomocou stupňovania prídavných mien napr. dlhší, kratší, širší. Deti určovali polohu a umiestňovali predmety v usporiadanom rade napr. prvý, druhý, posledný, hneď za.... V podoblasti logika sme poskytli deťom možnosti na riešenie pravdivých a nepravdivých tvrdení, vytváranie skupín a ich triedenie. Dbali sme na chápanie postupnosti predmetov, deti rozhodovali o tom či dané predmety majú alebo nemajú danú vlastnosť. Zo skupiny objektov vyberali, alebo triedili na základe určenej vlastnosti napr. farba, tvar, veľkosť.... V podoblasti práca s informáciami sme využívali digitálne pomôcky a hračky, ktoré má naša materská škola k dispozícii napr. BEE BOT, interaktívna tabuľa.

***Klady:*** Využívanie pracovných zošitov Matematika predškoláka, UP, BEE BOT, interaktívna tabuľa

**Východisk**á: spolupracovať so školským špeciálnym pedagógom

*Vzdelávacia oblasť* **ČLOVEK A PRÍRODA** a jej podoblasti ( vnímanie prírody, rastliny, živočíchy, človek, neživá príroda, prírodné javy) V podoblasti vnímanie prírody sme vytvárali situácie, v ktorých mali deti možnosť prezentovať aktuálne predstavy o prírodných javoch, predmetoch a situáciách. Detí rozlišovali živú a neživú prírodu, pozorovateľné zmeny v prírode a zmeny ročných období. Podoblasť rastliny umožnila porovnávať časti rôznych rastlín, hľadanie ich spoločných a rozdielnych znakov, spoznávanie vybraných liečivých a jedovatých rastlín. Deti diskutovali o rôznych druhoch ovocia a zeleniny, o tom že ovocie a zelenina sú rastlinného pôvodu a získavajú sa pestovaním v záhradách, sadoch a na poliach. Skúmali klíčenie a rast rastlín, že sú prejavom ich života. V podoblasti živočíchy sme pozorovali a porovnávali rôzne živočíchy podľa vonkajších znakov, spôsobu ich pohybu, získavania potravy a podmienok, v ktorých žijú. Zamerali sme sa na tie, ktoré sa nachádzajú v blízkom okolí, ale aj na tie, s ktorými majú deti skúsenosti. Podoblasť človek umožnila deťom spoznávať prejavy života človeka a procesy, ktoré prebiehajú v ľudskom tele: dýchanie, trávenie, krvný obeh, zmyslové vnímanie. V podoblasti neživá príroda deti získavali poznatky o prítomnosti vody v prírode, o význame vody pre človeka, rastliny a živočíchy. Zdôraznili sme problémy znečistenia vody a upozornili na nebezpečenstvo pitia vody z neznámych zdrojov. Deti sa oboznámili s planétou Zem, s inými planétami, so Slnkom a hviezdami, s Mesiacom a vesmírom. Podoblasť prírodné javy ponúkla deťom možnosť osvojiť si aktuálne predstavy o prírodných javoch: svetlo a tieň, teplo a horenie, topenie a tuhnutie, vyparovanie, rozpúšťanie látok vo vode, vznik zvuku, sily a pohybu, magnetizme, i voľnom páde predmetov.

***Klady:*** zakúpenie nových UP

***Východiská:*** doplnenie nových UP, zamerať sa na bádateľskú činnosť, využívať multisenzoriálny prístup

*Vzdelávacia oblasť* **ČLOVEK A SPOLOČNOSŤ** a jej podoblasti (orientácia v čase, orientácia v okolí, dopravná výchova, geografia okolia, história okolia, národné povedomie, ľudia v blízkom a širšom okolí, základy etikety, ľudské vlastnosti a emócie, prosociálne správanie) V podoblasti orientácia v čase sme viedli deti k uvedomovaniu si postupnosti činností, ktoré tvoria režim dňa, o povinnostiach v rámci režimu dňa sme viedli deti k tomu, aby sa orientovali v časových súvislostiach dňa, týždňa a roka v spojení s konkrétnymi činnosťami. Podoblasť orientácia v okolí umožnila oboznámiť sa s interiérom a exteriérom známych budou, spoznávali svoje mesto, fungovanie a význam verejných inštitúcií a služieb napr. polícia, pošta, lekárska ambulancia.... V podoblasti dopravná výchova sme sa venovali bezpečnému spôsobu pohybu po chodníku, obozretnosti na ceste, správaniu sa dieťaťa v hromadnej doprave. Oboznámili sme ich s rôznymi spôsobmi dopravy, aj podľa miesta ich pohybu. V podoblastiach geografia okolia, história okolia, národné povedomie sme poskytli informácie o okolitej krajine, prírodnom prostredí, našej vlasti, historických pamiatkach, tradíciách a folklóre. Deti sa oboznámili so Slovenskou republikou, jej hlavným mestom a štátnymi symbolmi. Podoblasť ľudia v blízkom a širšom okolí umožnila deťom prezentovať skúsenosti o vlastnej rodine, rodinných väzbách, a nadväzovať kontakty s inými osobami. Základy etického správania sa, ako je pozdrav, prosba, poďakovanie, rešpektovanie dohodnutých pravidiel spoločenského správania sa, boli rozvíjané v podoblasti základy etiky. Ľudské vlastnosti a emócie ako samostatná podoblasť vytvára deťom príležitosti na identifikovanie pozitívnych a negatívnych vlastností. Taktne sme nabádali deti k spolupráci v hrách a v činnostiach s rešpektovaním ich osobnostných charakteristík Zohľadňovali sme ich vôľové vlastnosti a umožnili sme vyjadrovať ich pocity, zorientovať sa v pozitívnych a negatívnych emóciách druhých osôb. V podoblasti prosociálne správanie sme sa zamerali na utváranie predpokladov pre prosociálne cítenie a správanie detí, dôraz sme kládli na to, aby pre deti bola modelom pozitívneho etického správania učiteľka. K tomu sme využívali prosociálnu výchovu, rolové hry a zážitkové učenie. K chápaniu vhodného a nevhodného správania sme využívali rozprávky a príbehy, kde si hrdinovia príbehov navzájom pomáhajú. Našou snahou bolo docieliť u väčšiny detí nenásilné riešenie konfliktu, prijať kompromis.

***Klady:*** využívanie internetu k poskytnutiu informácii o regionálnej histórii a architektúre

**Východiská:** spolupracovať so školským psychológom

*Vzdelávacia oblasť* **ČLOVEK A SVET PRÁCE** a jej podoblasti (materiály a ich vlastnosti, konštruovanie, užívateľské zručnosti, technológie výroby, remeslá a profesie) Obsah tejto vzdelávacej oblasti sa člení do týchto podoblastí: materiály a ich vlastnosti, konštruovanie, užívateľské zručnosti, technológie výroby, remeslá a profesie. Deti skúmali vlastnosti predmetov, triedili ich podľa materiálov z ktorých sú vyrobené, zamýšľali sa nad možnosťou ich použitia, recyklovania – triedenia odpadu. Zadávali sme deťom jednoduché konštrukčné úlohy, s jednoduchými technickými problémami. Pri čom sme rozvíjali ich tvorivosť pri konštrukčných úlohách, rozvíjali ich cit pre efektívne a bezpečné postupy práce. Najčastejšie sme pracovali s LEGO DACTA, papierom, plastelínou, cestom. Počas používania náradia a nástrojov sme viedli deti k efektívnemu a bezpečnému spôsobu používania. Rozvíjali sme jemnú motoriku u detí, jednoduché užívateľské zručnosti. Pri tom sme venovali pozornosť aj užívateľským zručnostiam pri práci s PC a inými elektronickými zariadeniami. Skúmali fungovanie a spôsob využitia vybraných jednoduchých mechanizmov a to na bežne dostupných nástrojoch a zariadeniach. Pomáhali sme deťom používať jednoduché mechanizmy pri konštrukčných úlohách. Sprostredkovali sme deťom vedomosti o výrobe niektorých vybraných výrobkov napr. výroba chleba, masla; džúsu z ovocia; príprava čaju zo sušených bylín; sušenie liečivých rastlín, ovocia a pod.. Viedli sme diskusie o rôznych tradičných remeslách, s ktorými majú deti aktuálnu skúsenosť. Opisovali sme postupy prípravy produktov tradičných remesiel, napríklad hrnčiarstvo, tkáčstvo, košikárstvo. Deti sa oboznámili s obsahu pracovnej náplne vybraných povolaní a profesií: lekár, šofér, učiteľ, policajt .

***Klady:*** Využívanie LEGO DACTA vo všetkých vekových skupinách na plnenie výkonových štandardov vzdelávacej oblasti človek a svet práce.

***Východiská:*** naďalej dopĺňať LEGO s tematikou remesiel a profesii

*Vzdelávacia oblasť* **UMENIE A KULTÚRA** – **hudobná výchova** a jej podoblasti (rytmické činnosti, vokálne činnosti, inštrumentálne činnosti, percepčné činnosti, hudobno -pohybové činnosti, hudobno-dramatické činnosti) V podoblasti rytmické činnosti rytmizovali riekanky. slová, slovné spojenia. Vytvárali rytmické sprievody k riekankám a piesňam. Využívali rytmické nástroje Orffovho inštrumentára. Spevu ľudových, detských umelých piesni sme sa každodenne venovali a tak plnili výkonové štandardy v podoblasti vokálne činnosti. Formovali sme návyk správneho speváckeho dýchania realizáciou dychových rozcvičiek a hier s dychom. Prostredníctvom hlasových rozcvičiek, hier s hlasom a vokálnych dialogických hier sme rozširovali detský hlasový rozsah, rozvíjali základné spevácke schopnosti a zručnosti. V podoblasti inštrumentálne činnosti sme aktívne využívali základné nástroje Orffovho inštrumentára, aj samostatne zhotovené elementárne hudobné nástroje na vyjadrenie charakteru, nálady piesne či skladby. V rámci percepčných činností sme počúvali s deťmi detské hudobné skladby a piesne. Učili sme deti sluchom rozlišovať zvuky a tóny, zdroj hudobného a nehudobného zvuku. Pri počúvaní hudby sme identifikovali niektoré vyjadrovacie prostriedky hudby. Pocity z počúvanej hudby deti vyjadrili slovom, pohybom, či výtvarne. Hudobno-pohybové činnosti patrili medzi každodenné činnosti, v ktorých sme viedli deti k správnemu tanečnému držaniu tela, kultivovanému pohybu pri pohybovom vyjadrení obsahu riekaniek, piesní a hudby, ako i k dodržiavaniu pravidiel v hudobno-pohybových hrách. Hudobno-dramatické činnosti napomáhali stvárňovať detské piesne a skladbičky primeranými dramatickými výrazovými prostriedkami. Vytvárali sme situácie, v ktorých deti využili prvky hudobno-dramatickej improvizácie a hudobno-dramatickú interpretáciu.

***Klady:*** na plnenie výkonových štandardov napomohlo bohaté vybavenie školy s hudobnými nástrojmi

***Východiská***: vytvoriť svojpomocne hudobné hračky

*Vzdelávacia oblasť* **UMENIE A KULTÚRA – výtvarná výchova** a jej podoblasti (výtvarné činnosti s tvarom na ploche, výtvarné činnosti s tvarom v priestore, výtvarné činnosti s farbou, spontánny výtvarný prejav, synestézia, vnímanie umeleckých diel) V podoblasti výtvarné činnosti s tvarom na ploche sme podnecovali hravé skladanie nefiguratívnych tvarov a figuratívnych tvarov. Rozvíjali sme predstavivosť pri pohľade na tvar bez významu, ktorý dokresľovali alebo domaľovávali. V podoblasti výtvarné činnosti s tvarom v priestore deti modelovali jednoduché figurálne a geometrické tvary. Tu používali hotové prvky, upevňovali ho najčastejšie lepením. Podľa inštrukcií učiteľky vytvárali jednoduché papierové skladačky. V podoblasti výtvarné činnosti s farbou sme sa zamerali na poznanie názvov základných a zmiešaných farieb, výber jednoduchej maliarskej techniky, viedli sme s deťmi rozhovory o farbách a pocitoch ktoré vyjadrujú. Deti sme viedli k osvojovaniu návykov držania maliarskeho nástroja a miešania farieb. V podoblasti spontánny výtvarný prejav sme aktivity zamerali na spontánnu kresbu, modelovanie, priestorové vytváranie s dôrazom na sebavyjadrenie a uplatnenie svojich citov, vnemov, predstáv a fantázie. Zamerali sme sa na kresbu postavy človeka, zvierat. Podnecovali sme používanie čiar, bodu a porovnávanie kresebnej stopy. Upevňovali návyky detí pri držaní kresliaceho nástroja. Syntézia umožnila deťom realizovať aktivity zamerané na snímanie rozmanitých povrchov technikou frotáže, viedla ich k pomenúvaniu rôznych hmatových pocitov z frotážovaných povrchov. Tieto aktivity sme inšpirovali náladou hudobnej skladby s dôrazom na vzťah zrakovej a zvukovej skúsenosti. V podoblasti vnímanie umeleckých diel sme zamerali pozornosť detí na aktívne vnímanie výtvarného diela a jeho opis. Viedli sme rozhovory o výtvarnom diele.

***Klady***: Využívanie odpadového materiálu.

***Východiská:*** viac sa zapájať do výtvarných súťaží s výtvarnými dielami detí z krúžkovej činnosti

*Vzdelávacia oblasť* ***ZDRAVIE A POHYB*** a jej podoblasti (zdravie a zdravý životný štýl, hygiena a sebaobslužné činnosti, pohyb a telesná zdatnosť) V podoblasti zdravie a zdravý životný štýl sme poskytli základné informácie o význame pohybu pre zdravie. Vhodne zvolenými telesnými cvičeniami u detí sme rozvíjali pohybové schopnosti. Dbali sme na správne držanie tela v rôznych polohách každodennými zdravotnými cvičeniami, ktorých súčasťou boli relaxačné a uvoľňovacie cvičenia. Rozprávali sme sa o základných znakoch choroby, charakterizovali sme aké je zdravé a nezdravé stravovanie. Upozornili sme deti na zdravie ohrozujúce situácie. Upevňovali sme hygienické návyky a rozprávali o význame prevencie chorôb. Podoblasť hygiena a sebaobslužné činnosti bola súčasťou každodenných činností. Deti sme viedli k dodržiavaniu základných hygienických návykov. V každodennom režime materskej školy si tieto činnosti prirodzene osvojili. Zdokonalili sa v obliekaní, vyzliekaní, prezúvaní zaväzovaní šnúrok i v základoch stolovania. Viedli sme deti k tomu, aby si hračky upratali a udržiavali poriadok vo svojom okolí. Pohyb a telesná zdatnosť viedla u detí k osvojovaniu si základných polôh a postojov. Využívali sme správnu terminológiu. Prostredníctvom vhodných telesných cvičení a pohybových hier sme deťom pomáhali osvojiť si a zdokonaliť správnu techniku základných lokomočných pohybov aj za pomoci náradia a náčinia. Manipulácia s náčiním napr. loptou – umožnila zdokonaliť hádzanie, chytanie, podávanie a odrážanie. Akrobatické zručností sme rozvíjali pomocou cvičení, ktoré boli zamerané na rozvoj koordinačných schopností, podporu dynamickej a statickej rovnováhy. Zdokonaľovali sme kotúľ vpred, kolíska, bočné prevaly. Zaraďovali sme pohybové hry zamerané na zmeny polôh a postojov, rozvíjajúce reakčnú a orientačnú schopnosť. Hudobno-pohybové hry boli zamerané na osvojenie rytmizácie hrou na telo a na vyjadrovanie hudobného rytmu pri chôdzi alebo behu. Deti imitovali tanečné kroky ako napr. krok poskočný, krok prísunný na hudobný sprievod. V pohybových hrách sme deťom vysvetlili význam pravidiel a dôležitosť ich dodržiavania. Turistické prechádzky sme realizovali počas pobytu vonku.

***Klady:*** organizácia a realizácia športovej olympiády, dostatok rôznorodého náradia a náčinia, zapojeni esa do projektu „Dajme spolu gól“

***Východiská:*** doplnenie záhradného zariadenia športového charakteru, naďalej sa zapájať do športovo orientovaných projektov

V marci došlo k uzatvoreniu škôl, výchovno- vzdelávací proces prebiehal dištančnou formou do 16. 4.2020 všetkými pedagogickými zamestnancami. Od apríla do júna výchovno- vzdelávací proces dištančnou formou, mediálnou formou, komunkáciou ces videohovory, formou doručovania pracovných listov rodičom zabezpečovali 2 pedagogickí zamestnanci a školský psychológ. Správa z metodického združenia obsahuje informácie o výchovno- vzdelávacom procese počas prerušenia prevádzky Materskej školy. Od 1. Júna 2020 výchovno- vzdelávací proces prebiehal v priestoroch Materskej školy za prísnych hygienicko- epidemiologických opatrení v dvoch triedach podľa pokynov Ministerstva školstva, vedy, výskumu a športu ako aj podľa pokynov RÚVZ.

**VI**. **Údaje o počte zamestnancov a plnení kvalifikačného predpokladu pedagogických zamestnancov**

|  |  |  |  |  |  |
| --- | --- | --- | --- | --- | --- |
| **Počet zamestnancov zamestnancov k 30.6.2020** | | | | | |
| Pedagogickí zamestnanci /odborní zamestnanci | | | Nepedagogickí zamestnanci | | |
| kvalifikovaní | nekvalifikovaní | Doplňujúci si vzdelanie | kvalifikovaní | nekvalifikovaní | Doplňujúci si vzdelanie |
| 15 /1 | 1 /0 | 1/0 | 11 | 0 | 0 |

Kariérové pozície v Materskej škole vo Veľkom Šariši  2019/2020:

|  |  |  |  |  |  |  |
| --- | --- | --- | --- | --- | --- | --- |
| **Kariérová pozícia** | | | | | | **Kariérový stupeň** |
| 1. | Pedagogickí zamestnanci špecialisti podľa § 33 zákona č. 138 /2019 Z.z.: | | | | |  |
| -triedny učiteľ | | | | **7** | 1 .učiteľka | samostatný PZ |
| 2. učiteľka | PZ s I. atestáciou |
| 3. učiteľka | samostatný PZ |
| 4. učiteľka | PZ s I. atestáciou |
| 5. učiteľka | PZ s II. atestáciou |
| 6. učiteľka | samostatný PZ |
| 7. učiteľka | PZ s I. atestáciou |
| -vedúci metod. združ. | | | | **1** | 8. učiteľka | PZ s II. atestáciou |
| 2. | - Pedagogickí zamestnanci | | | | |  |
|  | | | **5** | | 9. učiteľka | samostatný PZ |
| 10. učiteľka | PZ s II. atestáciou |
| 11. učiteľka | PZ s I. atestáciou |
| 12. učiteľka | samostatný PZ |
| 13. učiteľka | samostatný PZ |
| 3. | Vedúci pedagogickí zamestnanci podľa § 33 zákona | | | | |  |
| - riaditeľ | | **1** | | | 14. učiteľka | PZ s II. atestáciou |
| - zástupca riaditeľa | | **1** | | | 15. učiteľka | PZ s I. atestáciou |  |

**VII. Ďalšie vzdelávanie pedagogických zamestnancov**

Zamestnanci sa aktívne zúčastňujú aktualizačného vzdelávania podľa 138/2019 Z. z o pedagogických a odborných zamestnancoch v znení neskorších predpisov. Profesijný rozvoj sa uskutočňuje aj prostredníctvom sebavzdelávania, tvorivej činnosti súvisiacej výkonom pracovnej činnosti.

|  |  |  |  |  |
| --- | --- | --- | --- | --- |
| **Forma vzdelávania** | **Počet vzdelávaných** | **Priebeh vzdelávania k 30. 6.2020** | | |
| **Začalo pokračuje ukončilo** | | |
| **Aktualizačné** | **15** | **15** | **0** | **15** |
| **Adaptačné** | **1** | **1** | **1** | **0** |
| **Kvalifikačné** | **0** | **0** | **0** | **0** |
| **Inovačné** | **0** | **0** | **0** | **0** |
| **Špecializačné** | **0** | **0** | **0** | **0** |
| **Funkčné** | **0** | **0** | **0** | **0** |

**VII. Súťaže a úspechy školy**

|  |  |
| --- | --- |
| **Názov súťaže** | **Dosiahnuté výsledky** |
| **Vesmír očami detí** | Ocenené práce |
| **Vráťme knihy do škôl** | 3.miesto: Soňa Timková |
| **Olympiáda Bajkal** | 3.miesto: družstvo |

**VIII. Aktivity a prezentácia školy**

|  |  |  |  |
| --- | --- | --- | --- |
| **Mesiac** | **Popis akcie** | **Výstup** | **poznámka** |
| **September** | Triedny aktív, plenárna schôdza | Stretnutie rodičov žiakov ZŠ Veľký Šariš, vyhodnotenie činnosti ZRPŠ |  |
| Cvičný požiarny poplach | Dodržiavanie pokynov a bezpečnosti |  |
| Plavecká škola Nemo - Delňa | Predplavecká príprava detí predškolského veku |  |
| Olympiáda kráľovstva Bajkal | Športová olympiáda |  |
| Zber tetrapakov a hliníkových viečok | Zber tetrapakových obalov Sabi a viečok Sabi |  |
| Sadíme ginko | Environmentálne aktivity |  |
|  | Máme nový kompostér | Environmentálne aktivity |  |
| Šarišský gastrofest | Kultúrny program MŠ p. Oravcová v rámci akcie Mesta |  |
| **Október** | Divadelné predstavenie | Divadlo Etudy s rozprávkou "Princezná na hrášku“ |  |
| Exurzia v kováčskej dielni | Návšteva kováčskej dielne vo Veľkom Šariši |  |
| Rozprávka od starej mamy | Predčitateľská gramotnosť- čítanie rozprávky starým rodičom pred spaním |  |
| Jesenné upratovanie | Úprava areálu školy |  |
| Týždeň venovaný separácii papiera | Separácia odpadu |  |
| Seniorfest | Kultúrny program MŠ v rámci akcie Mesta |  |
| Október- mesiac úcty k starším | Vystúpenie- kultúrny program v Diecéznom dome |  |
| **November** | Bubnovačka | Zapojenie sa do NP- ochrana detí pred násilím |  |
| Týždeň venovaný minimalizácii a separácii plastov | Environmentálne aktivity |  |
| Divadelné predstavenie | Environmentálne zameranie – predstavenie „Filipkove dobrodružstvá“ |  |
| Policajti v MŠ | Dopravná výchova- návšteva policajtov |  |
| Návšteva knižnice | Aktivity v mestskej knižnici |  |
| Stretnutie s hudbou | Výchovný koncert na ZŠ Bajkalská zameraný na počúvanie hudby |  |
| Staráme sa o vtáčiky | Príprava kŕmidiel pre vtáčiky v arboréte |  |
| **December** | Zber papiera- výmena | Environmentálne aktivity, výmena papiera za toaletný papier |  |
| Divadelné predstavenie | Divadielko Portál- „O rybárovi a zlatej rybke |  |
| Mikuláš | Rozdávanie mikulášskych balíčkov |  |
| Mikuláš a vianočné trhy na Námestí | Kultúrny program MŠ v rámci akcie Mesta |  |
| Rozsvietenie vianočného stromčeka | Kultúrny program, vianočná burza MŠ |  |
| Vianočné besiedky | Aktivity v rámci tried, vianočný program, vianočný čaj, tvorivé dielne, posedenie s rodičmi |  |
| Vianočné koledy | Kultúrny program v Diecéznom dome |  |
| Divadelné predstavenie | Divadielko Sarus- O rybke |  |
| **Január** | Divadelné predstavenie | Divadielko Gašparko „ O 12 mesiačikoch“ |  |
| Týždeň venovaný separácii a recyklácii skla | Environmentálne aktivity |  |
| Týždeň hlasného čítania | Rozvoj predčitateľskej gramotnosti |  |
| Staviame snehuliaka | Súťaž tried v stavaní snehuliaka |  |
| Sférické kino | Zážitkové pozeranie sveta zvierat |  |
| Športové súťaže na snehu | Hry so snehom |  |
| **Február** | Karneval | Karneval a karnevalové masky v triedach |  |
| Vesmír | Poznatky o vesmíre |  |
| Vychádzka | Environmentálne zameraná vychádzka k jazerám |  |
| Fašiangy na námestí | Kultúrny program MŠ v rámci akcie Mesta |  |
| Šibalstvá škriatkov | Rovesnícke vzdelávanie zamerané na recykláciu |  |
| Návšteva MSÚ | Pozvánka vedenia mesta na divadelné predstavenie detí v MŠ |  |
| **Marec** | Návšteva knižnice | Aktivity v mestskej knižnici |  |
| Deti deťom | Darovanie rúšok sociálnemu oddeleniu Veľký Šariš pre deti zo sociálne znevýhodneného prostredia |  |
| **Apríl- Máj** | Zápis detí do MŠ | Elektronické a osobné prijatia žiadostí o prijatie do MŠ |  |
| Deň Zeme u nás doma | Prijmi výzvu: „Každý deň máš novú šancu, zachrániť Zem“ | Každý v rámci svojej rodiny |
| **Jún** | Športové popoludnie | Športové aktivity v areáli MŠ |  |

Na základe rozhodnutia Ministerky školstva, vedy, výskumu a športu bol od 16.marca 2020 do 31.mája prerušený výchovno- vzdelávací proces v školách. Z tohto dôvodu sa ani nerealizovali naplánované aktivity. Prevádzka MŠ bola obnovená od 1. júna v obmedzenom režime 2 tried s prísnymi protiepidemiologickými opatreniami.

**Projekty a aktivity školy**

|  |  |
| --- | --- |
| **P.Č** | **Názov** |
| **1** | Environmentálny projekt- Zelená škola |
| **2** | NP „Pomáhajúce profesie v edukácii“ |
| **3** | Zdravý životný štýl |
| **4** | Projekt: Dajme spolu gól |
| **5** | Národná stratégia na ochranu detí pred násilím |
| **6** | Spolupráca so ZŠ, ZUŠ, KIC, CPPPaP, Galériou, knižnicou mesta V. Šariš |
| **7** | Plán aktivít na predčitateľskú gramotnosť |
| **8** | Mliečny program a Program Školské ovocie |
| **9** | Projekt finančnej gramotnosti |

**Prezentácia na verejnosti**

|  |  |
| --- | --- |
| **P.Č** | **Názov** |
| **1** | Výchovné koncerty, divadelné predstavenia, návšteva kina, návšteva knižnice, exkurzie |
| **2** | Vystúpenie pre seniorov |
| **3** | Kultúrny program v rámci akcií Mesta |
| **4** | Slávnostné rozsvietenie vianočného stromčeka a vianočná burza |
| **5** | Vianočné besiedky |
| **6** | Príspevky do Veľkošarišanu |
| **7** | Predplavecká príprava |
| **8** | Výsadba zelene |
| **9** | Internetová stránka MŠ, facebook MŠ |
| **10** | Zápis detí do MŠ |
| **11** | Rozlúčka detí s MŠ |
| **12** | Tvorivé diele s rodičmi- jeseň, Vianoce |
| **13** | Zber odpadových surovín |
| **14** | Účasť na súťažiach, olympiádach |
| **15** | Karneval |
| **16** | Spolupráca: ZUŠ, KIC, ZŠ, Knižnica, CPPPaP, ŠPP, mestomV. Šariš a Prešov, MC Prešov |
| **17** | Športové aktivity |
| **18** | Deň dobrovoľníctva |

**Krúžková činnosť**

|  |  |  |
| --- | --- | --- |
| **P.Č.** | **Inštitúcia zodpovedná za krúžkovú činnosť** | **Meno a priezvisko zodpovednej osoby** |
| **1** | **ZUŠ V. Šariš - hudobný odbor: flauta** | **Petra Miškufová- Marcinová** |
| **2** | **ZUŠ V. Šariš- tanečný odbor** | **Adela Forai** |
| **3** | **Jazyková škola Pro Americano** | **p. Ficeriová** |
| **4** | **SUŠ Ebony** | **p. Zuzana Lešková** |

**Činnosť školského psychológa**:

1. vykonáva odborné činností v rámci orientačnej psychologickej diagnostiky, individuálneho, skupinového alebo hromadného psychologického poradenstva, psychoterapie, prevencie a intervencie k deťom s osobitným zreteľom na proces výchovy a vzdelávania v MŠ,
2. poskytuje individuálne a skupinové psychologické služby, poradenstvo a konzultácie v procese výchovy a vzdelávania deťom, zákonným zástupcom, pedagogickým zamestnancom MŠ,
3. uskutočňuje odbornú psychologickú starostlivosť žiakom s ťažkosťami v učení a v správaní, zdravotne znevýhodneným žiakom a žiakom zo sociálne znevýhodneného prostredia,
4. aktívne sa podieľa na preventívnych aktivitách v rámci plánu činnosti MŠ a príslušného centra pedagogicko-psychologického poradenstva a prevencie (ďalej len CPPPaP),
5. spolupodieľa sa na vytváraní, aktualizácii, inovácii individuálneho výchovno-vzdelávacieho plánu (IVVP) pre detí so špeciálnymi výchovno-vzdelávacími potrebami (ŠVVP), následne sa podieľa na jeho aplikácii v praxi,
6. zúčastňuje sa zápisu detí do 1. ročníkov ZŠ a  pripravuje odporúčania pre zákonných zástupcov dieťaťa/žiaka k  odbornému vyšetreniu v príslušnom CPPPaP,
7. poskytuje individuálnu a skupinovú psychologickú starostlivosť deťom v krízových sociálnych a životných situáciách a iných sociálno-patologických javov,
8. aktívne spolupracuje s odbornými zamestnancami CPPPaP a pripravuje podklady potrebné k vyšetreniu dieťaťa MŠ, v ktorej pôsobí,
9. systematicky sa vzdeláva a sleduje nové prístupy a trendy v odborných oblastiach súvisiacich s náplňou, poslaním a koncepciou MŠ,
10. práca v segregovaných komunitách,
11. spolupracuje a podieľa sa na vypracovaní akčného plánu/akčných plánov pre inkluzívne vzdelávanie,
12. vedie presnú evidenciu riešených prípadov v rámci individuálnej a skupinovej činnosti,
13. zachováva mlčanlivosť o skutočnostiach, o ktorých sa dozvedel pri vykonávaní prác vo verejnom záujme.

**IX. Údaje o projektoch do ktorých sa škola úspešne zapojila**

|  |  |  |
| --- | --- | --- |
| **P.Č** | **Názov projektu** | **Získaná hodnota** |
| 1  Od 2014 | Medzinárodný projekt: Zelená škola | prebieha |
| 2  Od: 2019 | Dajme spolu gól | prebieha |
| 3  Od 2020 | Národný projekt: Pomáhajúce profesie v edukácii | Prebieha do 8/2022  Za 2020- 28 389 eur |
| 4  Od 6/2020-7/2000 | projekt: Podpora udržania zamestnanosti v materských školách“ | 58 993 eur |
| 5  2020 | Projekt SPP „ Po stopách lesných zvierat“ | 1100 eur |
| 6  2019 | Agromilk | prebieha |
| 7 | Projekt: školské mlieko a školské ovocie | prebieha |

**X. Výsledky kontrolnej činnosti**

**6/2019** Mesto Veľký Šariš- Kontrola splnenia prijatých opatrení v MŠ

**Záver: Kontrolou neboli zistené nedostatky**

**7/2019** Mesto Veľký Šariš- Kontrola zaradenia zamestnancov do platových tried v MŠ

**Záver: Kontrolou boli zistené nedostatky, MŠ prijala opatrenia a nedostatky následne napravila.**

V školskom roku 2019/2020 sa nekonala kontrola štátnou školskou inšpekciou

**XI. Priestorové a materiálno-technické podmienky školy**

1. **priestorové podmienky školy**

|  |  |  |  |
| --- | --- | --- | --- |
| **Počet používaných miestností a ich stav k 30.6.2019** | | | |
| Názov | Počet | Kapacita(d) | Technický stav |
| Triedy | 7 | 25 | vyhovujúci |
| Trieda- Telocvičňa | 1 | 18 | Dobrý, prešiel rekonštrukciou |
| Školský dvor |  |  | dobrý |

1. **materiálne podmienky školy**

**Metodický kabinet a triedne kabinety**

V MŠ máme metodický kabinet, ktorý poskytuje zapožičanie pomôcok podľa vzdelávacích oblastí. Každá trieda má aj vlastný kabinet, v ktorom sa nachádzajú učebné pomôcky, ktoré pedagógovia vlastnoručne zhotovili, ako aj ďalšie učebné pomôcky podľa vekovej skupiny detí. Slúži aj na prezliekanie pedagógov do pracovného odevu a uschovanie osobných vecí.

**Učebné pomôcky**

Stav učebných pomôcok je vyhovujúci, učebné pomôcky a hračky priebežne dopĺňame aj za finančnej podpora rodičov, aktívne sa zapájame do projektov pre Materské školy, ktorých je však veľmi málo. Knižný fond dopĺňame novými titulmi pre učiteľov i deti. V 4 triedach sú aj interaktívne tabule s notebbokom.

**Údržba na škole**

Údržba sa realizuje priebežne. Drobné opravy zabezpečili v šk. roku 2019/2020 rodičia detí, rodinní príslušníci zamestnancov. Od júla 2020 sú drobné opravy v kompetencii školníka, ktorý bol prijatý na čiastočný úväzok. V tomto školskom roku prebehlo viacero väčších rekonštrukcií- v januári sa odstránili drevené priečky so sklenenou výplňou v triedach 1,4 a 7, ktoré boli nahradené sadrokartonovými priečkami, pri kuchyni sa sadrokartónou priečkou z chodbovej časti vytvorila miestnosť, kam sme presunuli čistiace a dezinfekčné prostriedky, hygienické a kancelárske potreby, výtvarné pomôcky. Uvoľnila sa tak priestor pre vznik registratúrneho pracoviska. Od februára prebehla rozsiahla oprava umyvární v 8. triede a v 1. triede, ktoré boli dlhoročne v nevyhovujúcom stave- vymenili sa rozvody vody, kúrenia, vymenila sa sanita, položila sa dlažba a nový obklad.

O kosenie trávnika v areáli MŠ sa starajú Technické služby. Upratovačky majú na starosti čistotu exteriéru, zber odpadkov, dezinfekciu hracích prvkov. Úpravy exteriérov realizuje aj školník, niektoré úpravy uskutočňujeme cez OZ, pomáhajú rodičia detí, využívame finančné dary, zapájame sa do rôznych projektov.

**Priestorové a materiálne vybavenie Materskej školy 2019/2020**

**Zariadenie, nábytok a iná technika:**

Kancelársky stôl 1ks

Lavica dvojka 1 ks

Vysoká skriňa 2 ks

Vysoká vitína 2ks

Menšia skriňa s vitrínou 1 ks

Kontajner na kolieskach 1ks

Kancelárske stoličky s čalúlením 16 ks

Skartátor 1ks

Kärcher vysávač

Interiérové dvere 6 ks

**Umyvárne a toaleta**

Sanita- umývadla detské 8 ks

Sanita – umývadlo 2 ks

Sanita- WC kombi detské 5 ks

Sanita WC klasik 2

Sanita- batérie umývadlové 10 ks

Sanita- batérie sprchové 2 ks

**Vybavenie do tried**

Koberec do triedy 2 ks

Ležadlá bukové detské 14ks

Stoly bukové detské 11 ks

Stoličky bukové detské 24 ks

Detské vankúše a paplóny 20 ks

Bezdotykový teplomer 5 ks

Regál kovový 17 ks

Stoličky detské bambino 20 ks

Regál 5 odkladacích políc 2 ks

Matrac na lehátko 10 ks

Komoda 70x80x42

Komoda 120x80x42

Komoda 80x104x42 2ks

Policový diel 4x4 2ks

Skriňa 80x185x40 2 ks

Skriňa 70x185x40

Lavičky biele 4 ks

Skrinka pitný režim 2 ks

Skrinka na detské portfólio 1 ks

**Didaktická technika**

Interaktívny set 1 ks

Notebbok HP 3ks

Počítač HP 1 ks

Klávesnica 1ks

**Telesná výchova-(vybavenie cez projekt „Dajme spolu gól“)**

Futbalová lopta- 15 ks

Futbalová lopta odľahčená 6 ks

Sieťka na lopty 2 ks

Rozlišovacie tričko oranžové 10 ks

Označovacie méty (4 sady po 10ks)

Prekážka 10 ks

Set kužeľov (10 kužeľov a 5 tyčí)

Koordinačný rebrík osemuholník 20ks

Malé bránky 2 ks

**Obohatenie zbierok kabinetov**:

Molitanové pečiatky

Rozprávka- Stratila sa škôlka (CD, kostýmy, knižka)

Edukačné kartičky- emócie

Puzzle dievčatko

Puzzle chlapec

Magnety obojstranné- ľudské telo

Drevená vkladačka- tvary

Váha so závažiami

Topologix- hra

Spoločenská hra- muchotrávky

Detský fúrik 5 ks

Detské hrable 5 ks

Detská metla 5 ks

Fúrik Cargo 2 ks

Knihy- detské: Adelka 2 ks, Cifruška 2 ks, Čo nás čaká v mori 2 ks, V záhrade 2 ks

**Školská jedáleň**

Odkvapkávač na riad

Vidlička 10 ks

Lyžica 10 ks Sklápacie schodíky

Sušiak na bielizeň

Nôž 10 ks

Príborník

Hrniec 5,6 l

Hrniec 3,3

Sada hrncov 7 dielna

Hrnček sklenený 54 ks

Kuba hrnček 54 ks

Podnos biely 4 ks

Tanier plytký priem.24 cm ebro 54 ks

Tanier plytký priem.25 cm ebro 54 ks

lyžička Dezertná 48ks

nôž dezertný 48 ks

vidlička dezertná 48 ks

misa na polievku

konvica nerezová 2 lit

vedro nerezové

vozík servírovací dvojpolicový

dosky HCCP farebné 6 ks

stierka silikónová

stierka gumená

miska 5,7 l 2 ks

škrabka nerezová 4 ks

kuchynský drez sirius – kávová 1ks

kuchynský drez alveus niro 30 1 ks

odkvapkávacia podložka alveus 1ks

umývačka Beko 2ks

kuchynské skrinky 4 ks

pracovná doska 1 ks

batéria drezová 2 ks

**Opravy 2019/2020**

|  |  |  |
| --- | --- | --- |
| **miesto** | **Realizované opravy** | **poznámky** |
| V celej budove | kontrola hasiacich prístrojov a hydrantov úprava internetových rozvodov výmena žiaroviek výmena zámkov oprava kľučiek oprava vypínačov a zásuviek |  |
| šatne | Oprava úchytiek na dvierkach skriniek Montáž násteniek zabezpečenie proti pádu - prichytenie skriniek k stene hygienická maľba a olejový sokel v 1 šatni |  |
| umyvárne | Oprava prasknutých vodovodných hadičiek výmena sedadiel na detských WC, oprava ventilov |  |
| Umyváreň v  1. a 8. triede | Vodovodné potrubie- výmena kanalizácia – výmena potrubia Stierky obklad dlažba sanita (umývadlá, wc, výlevka) batérie vypínače svietidlá |  |
| triedy | Maľba nábytku oprava úchytiek na skrinkách oprava nábytku montáž regálov v kabinetoch |  |
| Okolie školy | Strihanie krovín odstraňovanie buriny okolo budovy, plota očistenie vstupov od buriny hrabanie lístia zbieranie odpadkov oprava lavičiek v areáli- výmena dosiek, maľba |  |
| Trieda č.4 | Montáž sadrokartónovej priečky maľba steny, sokla |  |
| Trieda č.2 | Montáž sadrokartónovej priečky maľba steny, sokla |  |
| trieda č.7 | Prebúranie priečky v triede strieka a maľba steny Montáž sadrokartónovej priečky maľba steny, sokla |  |
| Trieda č.8 | Stierky omietky maľba stien, stropu a sokla |  |
| Nájomný priestor - holičstvo | Omietky obklad v holičstve, vo WC dlažba v holičstve, vo WC maľba v celom priestore plávajúca podlaha v čakárni elektroinštalácia (rozvody, vypínače, zástrčky, svietidlá, poistková skrinka) vodoinštalácia (rozvody vody, odpadu, sanita-umývadlá, batérie WC) |  |
| Toaleta pre nepedagogických zamestnancov | Stierky obklad dlažba maľba elektroinštalácia (rozvody, vypínače, zástrčky, svietidlá, poistková skrinka) vodoinštalácia (rozvody vody, odpadu, sanita-umývadlá, batérie WC) |  |

**Revízie a kontroly 2019/2020**

**August –** školenie BOZP a PO všetkých zamestnancov

**September 2019-august 2020**- servisné prehliadky kotolne

**Október**: kontrola odpadových šácht v areáli MŠ

1. **Psychohygienické podmienky výchovy a vzdelávania v škole**

Všetky psychohygienické zásady pri výchove a vzdelávaní detí v materskej škole boli dodržané. Dodržiavajú sa pri tvorbe režimu dňa v jednotlivých triedach podľa vekových osobitostí. Vo Všetkých triedach bolo vymenené žiarovkové osvetlenie za žiarivkové, teplota v triedach je na požadovanej úrovni. Nábytok bol v niektorých triedach vymenený za nový , ide o stoly, stoličky, lehátka, dokúpili sme nové matrace. Pitný režim sa uplatňuje pravidelne. Je uložený v samostatných poličkách pre každé dieťa zvlášť. Odkladanie odevov sa realizuje v šatniach, kde každé dieťa má svoju skrinku na odev a obuv. Hygiena sa dodržiava po použití WC, manipulačných činnostiach, pred jedlom, po pobyte vonku. Čistota v triedach je na výbornej úrovni. Deti so špeciálno – pedagogickými potrebami neevidujeme.

Výzdoba školy: o kvetinovú a estetickú výzdobu školy sa starajú pedagogickí zamestnanci, o čistotu tried a areálu školy nepedagogickí zamestnanci.

1. **Spolupráca školy s rodičmi, poskytovanie služieb rodičom, žiakom a verejnosti**

V záujme rozvíjania dobrých vzťahov s rodičmi, priateľmi školy a verejnosťou, pravidelne realizujeme spoločné aktivity. Rodičia detí MŠ sa stali členmi dobrovoľného združenia rodičov , stretávajú sa 4x do roka spoločne  riaditeľkou školy, spolupráca s rodičovským združením je dobrá. Finančne podporujú MŠ najmä pri organizovaní divadelných predstavení pre deti a pri materiálnom zabezpečení hygienických potrieb, výtvarných pomôcok . Rodičia sú pravidelne informovaní o správaní a mimoškolských aktivitách svojich detí. Organizujeme aj iné celoškolské akcie, ktoré sú súčasťou budovania tradícií spolupráce školy a rodiny: Organizujeme kultúrne a spoločenské podujatia v spolupráci s MsÚ, KIC, ZŠ, ZUŠ, Knižnicou a Galériou mesta. Deťom v hmotnej núdzi poskytujeme dotácie na učebné pomôcky a stravovanie.

**Vyhodnotenie plnenia cieľa koncepčného zámeru školy na školský rok 2019/2020**

Koncepčný zámer školy sa priebežne plní**,** pokračujeme v prijatej filozofii**,**

* vytvárame humánny demokratický systém komplexnéhovýchovného pôsobenia na deti v súlade s potrebami rodiny a spoločnosti pričom rešpektujeme individualitu dieťaťa, jeho práva a potreby.
* Edukačný proces orientujeme na podnecovanie rannej gramotnosti, rozvoj jemnej motoriky, komunikačných a jazykových spôsobilostí v zmysluplných hrách a činnostiach uplatnením inovačných foriem a metód v edukačnej realite.
* Obohacujeme výchovu a vzdelávanie o regionálne prvky, predávanie kultúrneho dedičstva, jeho hodnôt a tradícii
* Prezentujeme ľudové tradície na rôznych verejných kultúrnych akciách
* Podporujeme tvorivé myslenie a to výtvarné, pracovné experimentálne činnosti detí
* Poskytujeme pedagogické aj odborné poradenstvo pre rodičov
* Podporujeme vzťah dieťaťa k poznávaniu a učeniu hrou
* Venujeme pozornosť pohybu a realizujeme športové aktivity na podporu zdravého životného štýlu a boja proti obezite
* Venujeme pozornosť prečitateľskej a finančnej gramotnosti
* Zážitkovým učením vychovávame deti ku kladnému vzťahu k prírode
* Utvárame emocionálny vzťahu k prírode zaraďovaním prierezových tém: ekologická výchova, environmentálna výchova / chápať potrebu ochrany životného prostredia, ochrana živočíšnej a rastlinnej ríše, utvárať environmentálne cítenie a a správanie atď../
* Ekohrami a enviromentálnymi aktivitami si deti osvojujú základy správneho správania sa v prírode – lokalita Šarišského hradu, rieky Torysy
* Zameranie školy na pohybovú aktivitu v zimnom aj letnom období, blízkosť lesa,

hradu, kopcov.....

* Začlenenie krúžkových mimoškolských činností – CJ, tanečný krúžok,

tvorivé dielne, predplavecká príprava, zdravotnícka príprava,

* Smerom k rodičovskej verejnosti hľadáme možnosti, ako zveľaďovať program školy, ich pripomienkami, návrhmi, spoluprácou a tým prispieť k udržaniu dobrého mena školy

**XII. Klady a nedostatky úrovne výchovy a vzdelávania (SWOT analýza)**

**Silné stránky**

Materská škola je umiestnená na veľmi peknom, tichom mieste s veľkým areálom s hracími prvkami, pieskoviskami a dostatočnou zeleňou. Veľkým prínosom je aj arborétum, prírodovedný kútik, kde deti môžu pozorovať stromy, kry, hmyz vo všetkých ročných obdobiach, venujú sa bádateľskej činnosti. Materská škola ponúka mimoškolskú činnosť, spolupracuje so ZUŠ, jazykovou školou Pro Americano, súkromnou umeleckou školu Ebony. Taktiež realizujeme predlaveckú prípravu, sezónne športové aktivity. Silnou stránkou je vysoká odbornosť pedagogických zamestnancov, všetci pedagógovia spĺňajú kvalifikačné predpoklady na výkon pracovnej činnosti. Prezentácia na verejnosti prostredníctvom stánky školy, facebooku.

**Slabé stránky**

Chýbajú certifikované hracie prvky v areáli, niektoré sú vymenené, stále je však v areáli dosť hracích prvkov, ktoré nespĺňajú požadované normy, nie sú certifikované. Slabou stránkou je aj to, že areál sa neuzamyká a je prístupný aj v čase prevádzky MŠ a aj mimo prevádzky MŠ. Dochádza k znečisťovaniu areálu školy odpadkami, aj rozbitými fľašami, či plechovkami, zničené sú niektoré časti fasády, ktorá len nedávno prebehla rekonštrukciou. Ničia sa hracie prvky, ktoré sú vhodné pre určitú hmotnosť. Chýbajú finančné prostriedky na opravu oplotenia areálu školy, chýbajú svietidlá vo vonkajšom  areáli, telocvičňa, resp. miestnosť na športové aktivity, krúžky, celoškolské akcie. Slabou stránkou pedagogického personálu je nedostatočná vzdelanosť pri práci s IT tabuľou, s interaktívnym softwerom, didaktickou technikou, chýba počítačová gramotnosť.

**XIII. Záver**

Správa o výchovno- vzdelávacej činnosti školy za školský rok 2019/2020 prerokovaná na pedagogickej rade dňa 06.10.2020

Vo Veľkom Šariši dňa 6.10.2020 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PaedDr. Janka Ščerbáková, riaditeľka MŠ